ai4bharat/Pralekha huggingface dataset:
மத்திய அமைச்சரவை
மத்திய அரசு ஊழியர்களுக்கும், ஓய்வூதியர்களுக்கும் 01.01.2019-லிருந்து நிலுவையில் உள்ள அகவிலைப்படியின் கூடுதல் தவணையை விடுவிக்க அமைச்சரவை ஒப்புதல்
விலைவாசி உயர்வை ஈடு கட்டும் வகையில் அடிப்படை ஊதியம் / ஓய்வூதியத்தில் தற்போது உள்ள ஒன்பது சதவீதத்திற்கும் கூடுதலாக மூன்று சதவீதம் அதிகரித்து மத்திய அரசு ஊழியர்களுக்கான அகவிலைப்படி மற்றும் ஓய்வூதியர்களுக்கான அகவிலைப்படி நிவாரணம் ஆகியவற்றின் கூடுதல் தவணைத் தொகையை 01.01.2019-லிருந்து விடுவிக்க பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. 7-வது மத்திய ஊதியக்குழு பரிந்துரைகளின் அடிப்படையில் ஏற்கப்பட்ட கணக்கீட்டு முறைப்படி அதிகரிக்கப்பட்டுள்ளது. இவற்றுக்கு ஆண்டுக்கு மொத்தம் ரூ.9,168.12 கோடி அரசுக்கு செலவு ஏற்படும். 2019 -20 நிதியாண்டுக்கு  ரூ.10,696.14 கோடி செலவாகும். இதன் மூலம் 48.41 லட்சம் மத்திய அரசு ஊழியர்களும், 62.03 லட்சம் ஓய்வதியதாரர்களும் பயனடைவார்கள்.
-----
(Visitor Counter : 104
உள்நாட்டு விமானப் போக்குவரத்து அமைச்சகம்
உள்நாட்டு விமானப் போக்குவரத்து நடப்பு நிதியாண்டில்  மீண்டும் அதிகரித்துள்ளது இது கொவிட் முந்தைய நிலையில் 97 சதவீதத்தை அடையும் என்று எதிர்பார்க்கப்படுகிறது
கடந்த 2014-15ம் நிதியாண்டு முதல் 2019-20ம் நிதியாண்டு காலத்தில் உள்நாட்டு விமான பயணிகள் போக்குவரத்து 14.5 சதவீத வளர்ச்சியை கண்டுள்ளது. 2020-21 மற்றும் 2021-22 ஆண்டுகளில் கொவிட் தொற்று காரணமாக உள்நாட்டு விமானப் போக்குவரத்து குறைவாக இருந்தது. தற்போது, உள்நாட்டு விமானப் போக்குவரத்து நடப்பு நிதியாண்டில்  மீண்டும் அதிகரித்துள்ளது. இது கொவிட் முந்தைய நிலையில் 97 சதவீதத்தை அடையும் என்று எதிர்பார்க்கப்படுகிறது.
விமானப் போக்குவரத்து உள்கட்டமைப்பை மேம்படுத்த அடுத்த 5 ஆண்டுகளில் சுமார் ரூபாய் 98 ஆயிரம் கோடி செலவாகும் என்று மதிப்பிடப்பட்டுள்ளது.
இத்தகவலை விமானப்போக்குவரத்துத் துறை இணையமைச்சர் ஓய்வு பெற்ற ஜெனரல் வி கே சிங் மக்களவையில் இன்று தெரிவித்தார்.
ஆயுஷ்
நீடித்த வளர்ச்சி மற்றும் ஆரோக்கியமான கிரகத்திற்கு ஆயுஷ் அமைச்சகத்தின் இரட்டை குஜராத் நிகழ்வுகளின் சூழலியல் பாதை ஊக்கமளிக்கிறது
உலகெங்கிலும் உள்ள நிறுவனங்கள் மற்றும் தலைவர்களிடையே அதிகரித்து வரும் சுற்றுச்சூழல் தொடர்பான கவலைகள் மற்றும் உணர்வுகள் மூலம் தற்போது நிறுவனங்களின் நடவடிக்கைகளில் பிரதிபலிக்கின்றன. அண்மையில் குஜராத்தில் நடைபெற்ற ஆயுஷ் அமைச்சகத்தின் இரண்டு நிகழ்வுகளின் போது சுற்றுச்சூழலுக்கு உகந்த நடவடிக்கைகள் மற்றும் ஏற்பாடுகள் இதையே நிரூபித்துள்ளன. இந்த நிகழ்வின் போது 1 லட்சத்திற்கும் அதிகமான பிளாஸ்டிக் பாட்டில்கள், 15000 பிளாஸ்டிக் டேக்குகள் மற்றும் 50 ஆயிரம் பிளாஸ்டிக் கட்லரிகளின் பயன்பாடு தவிர்க்கப்பட்டது. இதனால், 119437.5 கிலோ கார்பன் டை ஆக்சைடு குறைக்கப்பட்டது.
மேலும், உலகெங்கிலும் உள்ள நாடுகள், அமைப்புகள் மற்றும் நிறுவனங்கள் ஒருமுறை பயன்படுத்தும் பிளாஸ்டிக் போன்ற தீமை விளைவிக்கக்கூடிய பொருட்களின் பயன்பாடுகளைக் கட்டுப்படுத்த ஒன்றிணைந்து செயல்பட்டு வருகின்றன. பாலைவனமாதலை எதிர்த்துப் போரிடுவதற்கான ஐ.நா சபை  மாநாட்டின் 14-வது அமர்வில்  பிரதமர் நரேந்திர மோடி பேசுகையில், "ஒருமுறை மட்டுமே பயன்படுத்தும் பிளாஸ்டிக் மக்களின் ஆரோக்கியத்திற்கு தீங்கு விளைவிப்பதுடன் நிலத்தின் ஆரோக்கியமும் சீர்குலைவதற்கு முக்கிய காரணமாக இருப்பதாக தெரிவித்தார்."
குஜராத்தில் ஆயுஷ் அமைச்சகத்தின் அண்மையில் முடிவடைந்த நிகழ்வுகள், அரசின் நோக்கத்திற்கு உதாரணமாகவும் முன்மாதிரியாகவும் இருந்தது. உலக சுகாதார அமைப்பின் பாரம்பரிய மருத்துவத்திற்கான முதல் சர்வதேச மையத்திற்கு  பிரதமர் அடிக்கல் நாட்டினார். ஏப்ரல் 19 ஆம் தேதி ஜாம்நகரில் நடைபெற்ற விழா மற்றும் 3 நாள் உலகளாவிய ஆயுஷ் முதலீடு மற்றும் புதுமைக் கண்டுபிடிப்பு உச்சி மாநாட்டை  ஏப்ரல் 20 ஆம் தேதி மொரீஷியஸ் பிரதமர் பிரவிந்த் குமார் ஜக்நாத் மற்றும் உலக சுகாதார அமைப்பின் தலைமை இயக்குநர் டாக்டர் டெட்ரோஸ் அதானோம் கெப்ரேயஸ் முன்னிலையில் தொடங்கி வைத்தார். இந்த மிகப்பெரிய நிகழ்வுகள், கார்பன் தடங்களைக் குறைப்பதற்கான அர்ப்பணிப்பு முயற்சிகளுடன், ஒருமுறை பயன்படுத்தும் பிளாஸ்டிக்கைக் கட்டுப்படுத்துவதற்கான நாட்டின் உறுதியையும் வெளிப்படுத்துவதாக அமைந்தது. இந்த இரண்டு நிகழ்வுகளும் உலகளாவிய முக்கியத்துவம் வாய்ந்தவை. இது கொள்கை வகுப்பாளர்கள், சுகாதார வல்லுநர்கள், முதலீட்டாளர்கள் மற்றும் பங்குதாரர்களின் கவனத்தை ஈர்த்ததுடன், ஆயிரக்கணக்கானோரின் கவனத்தையும் ஈர்த்தது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1820456
பிரதமர் அலுவலகம்
குறைந்தபட்ச ஆதரவு விலை உயர்வை விவசாயிகள் வரவேற்றுள்ள நிலையில் பிரதமர் மகிழ்ச்சி தெரிவித்துள்ளார்
விவசாயிகளின் மகிழ்ச்சி புதுப்பிக்கப்பட்ட வீரியத்துடன் பணியாற்ற அரசுக்கு ஊக்கம் அளிக்கிறது என்று பிரதமர் திரு நரேந்திர மோடி தெரிவித்துள்ளார்.
கரீஃப் பயிர்களுக்கு குறைந்தபட்ச ஆதரவு விலையை உயர்த்தும் மத்திய அமைச்சரவை முடிவை வரவேற்கும் விவசாயிகள் பற்றிய டிடி நியூஸ் ட்விட்டருக்கு அவர் பதில் அளித்துள்ளார்.
ட்விட்டரில் பிரதமர் கூறியிருப்பதாவது:
“விவசாய சகோதர சகோதரிகளின் மகிழ்ச்சி அவர்களுக்காக மென்மேலும் பணியாற்றத் தூண்டுகிறது"
PIB Headquarters
எண்ணெய் கசிவு : மும்பை கப்பல் போக்குவரத்து தலைமை இயக்குநரின் செய்திக்குறிப்பு
மும்பை கப்பல் போக்குவரத்து தலைமை இயக்குநர் வெளியிட்டுள்ள செய்திக்குறிப்பில் தெரிவித்துள்ளதாவது :
“ எண்ணூர் காமராஜர் துறைமுகத்தின் எம் எல் டி -1 முனையத்தில் 18.11.2018 அன்று எம் டி கோரல் ஸ்டார்ஸ் என்ற கப்பலிலிருந்து உலை எண்ணெய் இறக்கப்பட்டது. அப்போது அதிகாலை நான்கு மணி அளவில், அப்பகுதியில் எண்ணெய் கசிவுப் படலம் இருப்பதாகக் கண்டறியப்பட்டது. எண்ணெய் கப்பலுக்கும், முனையத்திற்கும் இடையே இணைக்கப்பட்டிருந்த குழாய் ஒன்று கழன்றதால் எண்ணெய் கடலுக்குள் கொட்டத் தொடங்கியதாக தெரிகிறது. இதனால் அந்தக் கப்பலிலும், கடலிலும் எண்ணெய் கசியத் தொடங்கியது. எண்ணெய் கப்பலிலிருந்து உலை எண்ணெய்யை இறக்குவது உடனடியாக நிறுத்தப்பட்டு எண்ணெய் படலத்தை தடுப்பதற்கான நடவடிக்கைகள் தொடங்கப்பட்டன.
இந்திய கடலோரக் காவல்படையினர் கடலில் எண்ணெய் கசிவதை ஹெலிகாப்டர் மூலம் மதிப்பீடு செய்தனர். இதைத் தடுப்பதற்கான முயற்சியில், ஊழியர்கள் ஈடுபட்டனர். எண்ணெய் கசிவைத் தடுக்கும் பணி தற்போது முன்னேற்றம் அடைந்து வருகிறது. துறைமுகம், இந்திய கடலோரக் காவல்படை கப்பல் மற்றும் அதைச் சார்ந்த நிறுவனங்களின் உதவியுடன் ஒருங்கிணைப்பு முயற்சிகள் மேற்கொள்ளப்பட்டுள்ளன.
சென்னை கப்பல் போக்குவரத்து தலைமை இயக்குநரின் உத்தரவுகளின்படி ஆரம்பக் கட்ட விசாரணையை, சென்னை வணிக கடல்சார்புத்துறை மேற்கொண்டது. எண்ணெய் கப்பலிலிருந்து கடலில் எண்ணெய் கசிவது தற்போது தடுக்கப்பட்டுவிட்டதாகவும், கடலிலோ அல்லது கரையிலோ அல்லது துறைமுகத்திற்கு வெளியிலோ எண்ணெய் கசிவு பரவாமல் இருக்கவும், முயற்சிகள் மேற்கொள்ளப்பட்டுள்ளது. மேலும் துறைமுக முனையத்தில் சரக்கு குழாய்கள், செயல்படாமல் இருந்ததற்கான காரணங்கள் குறித்தும் சென்னை கடல்சார் வணிகம் விசாரணை நடத்தி வருகிறது.
தற்போது கிடைத்துள்ள நிலவர அறிக்கையின்படி, எண்ணெய் படலத்தின் பெரும்பாலான பகுதிகள் ஏற்கனவே தூய்மைப்படுத்தப்பட்டுவிட்டது. செவ்வாய் கிழமைக்குள்  எண்ணெய்க் கசிவு முற்றிலுமாக அகற்றப்பட்டுவிட்டு தூய்மைப்படுத்தப்பட்டுவிடும் என எதிர்பார்க்கப்படுகிறது”.
------------
விகீ/நைனா/கீதா
(Visitor Counter : 85
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 192.27 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 192.27 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 20.57 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும் : https://pib.gov.in/PressReleasePage.aspx?PRID=1817464
சுகாதாரம் மற்றும் குடும்ப நலத்துறை அமைச்சகம்
கொவிட்-19 தொற்றின் அண்மை தகவல்
நாடு தழுவிய தடுப்பூசித் திட்டத்தின் கீழ் இதுவரை 30.79 கோடி தடுப்பூசிகள் போடப்பட்டுள்ளன.
கடந்த 24 மணி நேரத்தில் 60.73 லட்சம் தடுப்பூசிகள் இந்தியாவில் செலுத்தப்பட்டுள்ளன.
கடந்த 24 மணி நேரத்தில் 51,667 புதிய பாதிப்புகள் இந்தியாவில் ஏற்பட்டுள்ளன.
இந்தியாவில் கொரோனா தொற்றுக்காக மருத்துவமனைகளில் சிகிச்சை பெறுபவர்களின் எண்ணிக்கை, 6,12,868-ஆகக் குறைந்துள்ளது.
இதுவரை மொத்தம் 2,91,28,267 பேர் கொவிட் தொற்றிலிருந்து குணமடைந்துள்ளனர்.
கடந்த 24 மணி நேரத்தில் 64,527 பேர் கொவிட் தொற்றிலிருந்து குணமடைந்துள்ளனர்.
தொடர்ந்து 43-ஆவது நாளாக தினசரி புதிய பாதிப்புகளை விட, குணமடைபவர்களின் எண்ணிக்கை அதிகரித்துள்ளது.
தேசியளவில் குணமடைபவர்களின் வீதம் 96.66 சதவீதமாக உயர்ந்துள்ளது.
வாராந்திர தொற்று உறுதி வீதம் 5 சதவிகிதத்திற்கும் கீழே குறைந்துள்ளது; தற்போது இது 3.00% ஆகும்.
தொடர்ந்து 18-வது நாளாக, அன்றாட பாதிப்பு வீதம் ஐந்து சதவீதத்திற்கும் குறைவாக, 2.98 சதவிகிதமாக உள்ளது.
இதுவரை 39.95 கோடி பரிசோதனைகள் செய்யப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1730197
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 193.63 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 193.63 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 8.32 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1843289
உள்துறை அமைச்சகம்
டாமன் மற்றும் டையு சிவில் நீதிமன்றங்கள் , கட்டுப்பாடு 2019
தத்ரா மற்றும் நாகர்ஹவேலி  திருத்தம் கட்டுப்பாடு, 2019 ஆகியவற்றின் பிரகடனத்திற்கு மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் கூடிய மத்திய அமைச்சரவை டாமன் மற்றும் டையு சிவில் நீதிமன்றங்கள்  கட்டுப்பாடு 2019 மற்றும் தத்ரா மற்றும் நாகர்ஹவேலி  திருத்தம் கட்டுப்பாடு 2019 அரசியல் அமைப்பு சட்டப்பிரிவு 240-ன் கீழ் பிரகடனத்திற்கு ஒப்புதல் வழங்கியது.
பயன்கள்
இந்த திட்டம் நீதித்துறை சேவையில் ஒரு சீரான அமைப்பை உருவாக்க உதவும். தற்போதுள்ள கட்டுப்பாடான அதிகார வர்க்க எல்லையால் மும்பைக்கு பயணித்து வழக்காடுபவர்கள் எதிர்கொள்ளும் சிரமங்களை தவிர்ப்பதற்கும் இது உதவியாக இருக்கும். உயர்த்தப்பட்ட அதிகார வர்க்க எல்லை, நீதி வழங்கும் அமைப்பை மேம்படுத்தும். மேலும் வழக்காடுபவர்கள், யூனியன் பிரதேசத்திலிருந்து வெளியே செல்லாமல் இருப்பதற்கான அணுகுமுறையை எளிதாக்கும்.
(Visitor Counter : 86
பிரதமர் அலுவலகம்
கிளாஸ்கோவில் நடைபெற்ற சிஓபி26 உச்சி மாநாட்டில் ‘செயல் ஒற்றுமை-முக்கியமான தசாப்தம்’ என்ற தலைப்பில் பிரதமர் உரையாற்றினார்.
மேன்மையாளர்களே,
நண்பர் போரிஸ் அவர்களே, ஏற்றுக்கொள்ளுதல் பற்றிய முக்கியமான பிரச்சனையில் எனது கருத்துக்களை முன்வைக்க எனக்கு வாய்ப்பளித்ததற்கு நன்றி!
உலகளாவிய காலநிலை மாற்றம் குறித்த விவாதத்தில் வெப்பமயமாதல் தடுப்பு போன்ற முக்கியத்துவத்தை வளர்ந்த நாடுகள் ஏற்றுக்கொள்ளவில்லை. பருவநிலை மாற்றத்தால் அதிகம் பாதிக்கப்படும் வளரும் நாடுகளுக்கு இது அநீதியாகும்.
இந்தியா உட்பட பெரும்பாலான வளரும் நாடுகளில் உள்ள விவசாயிகளுக்குக் காலநிலை மாற்றம் ஒரு பெரிய சவாலாக உள்ளது - சாகுபடி முறை மாறுவது, பருவ மழை பொய்த்துப் போதல், அதிக மழை மற்றும் வெள்ளம் அல்லது அடிக்கடி ஏற்படும் புயல்களால் பயிர்கள் சேதம் ஆகியவற்றை சந்திக்கின்றனர். குடிநீர் ஆதாரங்கள் முதல் மலிவு விலை வீடுகள் வரை அனைத்தும் காலநிலை மாற்றத்திற்கு எதிராக மீள்தன்மை கொண்டதாக மாற்றப்பட வேண்டும்.
மேன்மையாளர்களே,
இந்தச் சூழலில் எனக்கு மூன்று கருத்துக்கள் உள்ளன. முதலில், நமது வளர்ச்சிக் கொள்கைகள் மற்றும் திட்டங்களில் ஏற்றுக்கொள்ளுதலை முக்கியப் பகுதியாக மாற்ற வேண்டும். 'நல் சே ஜல்'- அனைவருக்கும் குழாய் நீர், 'ஸ்வச் பாரத்'- தூய்மை இந்தியா மற்றும் 'உஜ்வாலா'- இந்தியாவில் உள்ள அனைவருக்கும் சமையல் எரிவாயு போன்ற திட்டங்கள், எமது ஏழைக் குடிமக்களுக்கு நன்மைகளை வழங்குவதோடு மட்டுமல்லாமல், அவர்களின் வாழ்க்கைத் தரத்தையும் மேம்படுத்தியுள்ளன. இரண்டாவதாக, பல பாரம்பரிய சமூகங்கள் இயற்கையுடன் இணக்கமாக வாழ்வதற்குப் போதுமான அறிவைக் கொண்டுள்ளன.
நமது ஏற்றுக்கொள்ளல் கொள்கைகளில் இந்தப் பாரம்பரிய நடைமுறைகளுக்கு உரிய முக்கியத்துவம் கொடுக்கப்பட வேண்டும். இந்த அறிவு ஓட்டம் புதிய தலைமுறைக்குக் கடத்தப்படும் வகையில் பள்ளிப் பாடத்திட்டத்திலும் சேர்க்கப்பட வேண்டும். உள்ளூர் நிலைமைகளுக்கு இணங்க வாழ்க்கை முறைகளைப் பாதுகாப்பதும் ஏற்றுக்கொள்ளலின் முக்கிய தூணாக இருக்கலாம். மூன்றாவதாக, ஏற்றுக்கொள்ளல் முறைகள் உள்ளூர் நடைமுறையாக இருக்கலாம், ஆனால் பின்தங்கிய நாடுகள் அவற்றுக்கு உலகளாவிய ஆதரவைத் தர வேண்டும்.
உள்ளூர் ஏற்றுக்கொள்ளலுக்கு உலகளாவிய ஆதரவு என்ற யோசனையுடன், பேரிடரைத் தாங்கும் உள்கட்டமைப்புக்கான கூட்டணியின் முன்முயற்சியை இந்தியா எடுத்துள்ளது. இந்த முயற்சியில் அனைத்து நாடுகளும் இணைய வேண்டும் என்று கேட்டுக்கொள்கிறேன்.
நன்றி.
____________
(
சுகாதாரம் மற்றும் குடும்ப நலத்துறை அமைச்சகம்
கொவிட்-19 அண்மைத் தகவல்
தேசிய தடுப்பூசி திட்டத்தின் கீழ் இதுவரை 90.79 கோடி தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 20,799 பேருக்கு புதிதாக தொற்று ஏற்பட்டுள்ளது.
நாட்டில் கொவிட் சிகிச்சை பெறுபவர்களின் சதவீதம் மொத்த பாதிப்பில் 1 சதவிதத்துக்கும் கீழ் உள்ளது. தற்போது 0.78 சதவீதமாக உள்ளது. கடந்த 2020 மார்ச் மாதம் முதல், இது மிகக் குறைந்த அளவு.
நாட்டில் கொவிட் சிகிச்சை பெறுபவர்களின் எண்ணிக்கை 2,64,458; கடந்த 200 நாட்களில் இது மிக குறைந்த எண்ணிக்கை.
குணமடைந்தோர் விகிதம் தற்போது 97.89 சதவீதம்; கடந்த 2020 மார்ச் முதல் இது அதிகமான அளவு.
கடந்த 24 மணி நேரத்தில் 26,718 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,31,21,247
வாராந்திர பாதிப்பு விகிதம்  கடந்த 101 நாட்களாக 3 சதவீதத்துக்கும் குறைவாக உள்ளது.
தினசரி பாதிப்பு விகிதம்  கடந்த 35 நாட்களில் 3 சதவீதத்துக்கும் குறைவாக உள்ளது.
இதுவரை மொத்தம் 57.42 கோடி கொவிட் பரிசோதனைகள் செய்யப்பட்டன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1760677
சுகாதாரம் மற்றும் குடும்ப நலத்துறை அமைச்சகம்
தன்வந்திரி ரதம்: அகமதாபாத்தில் கோவிட் அல்லாத சுகாதாரச் சேவைகளை மக்களின் வசிப்பிடங்களுக்கே எடுத்துச் செல்லுதல்.
தற்போது நிலவி வரும் கோவிட்-19 பெருந்தொற்று காலகட்டத்தில், அகமதாபாத் மாநகராட்சி தன்வந்திரி ரதம் என்ற பெயரில் நடமாடும் வேன் மூலமாக நகரத்தில் உள்ள மக்களின் வசிப்பிடங்களுக்கே சென்று கோவிட் அல்லாத பிற அத்தியாவசிய சுகாதாரச் சேவைகளை வழங்குகின்ற ஒரு பிரத்யேகமான மற்றும் புத்தாக்கமான முன்மாதிரி செயல்பாட்டைத் தொடங்கியுள்ளது.
இந்த நடமாடும் வேன்களில் அகமதாபாத் மாநகராட்சியின் நகர சுகாதார மையத்தில் இருந்து உள்ளூர் மருத்துவ அதிகாரியும் அவருடன் ஒரு ஆயஷ் மருத்துவர், துணைமருத்துவப் பணியாளர் மற்றும் செவிலியரும் இருப்பார்கள். இந்த வேன்கள் பல்வேறு பகுதிகளுக்குச் சென்று கோவிட் அல்லாத இன்றியமையாத மருத்துவப் பராமரிப்பு தொடர்பான ஓபிடி சேவைகளை வழங்கும். அகமதாபாத் நகரம் முழுவதும் உள்ள மக்களுக்கு அவர்களின் இருப்பிடங்களுக்கே சென்று மருத்துவ ஆலோசனைகளும் வழங்கப்படும். இந்த நடமாடும் மருத்துவ வேன்களில் ஆயுர்வேதம், ஹோமியோபதி மருந்துகள் உள்ளிட்ட அத்தியாவசிய மருந்துகள், விட்டமின் மாத்திரைகள், அடிப்படை பரிசோதனை உபகரணங்கள் மற்றும் பல்ஸ்ஆக்ஸிமீட்டர் ஆகியன இருக்கும். பல்வேறு காரணங்களுக்காக மருத்துவமனைக்கு வந்து புறநோயாளிகள் சேவைகளைப் பெற முடியாத மக்களைச் சென்றடைந்து மருத்துவப் பராமரிப்புச் சேவைகளை வழங்குவதோடு இந்த தன்வந்திரி ரதம் மருத்துவமனை சிகிச்சை தேவைப்படுகின்றவர்கள் அல்லது உள்நோயாளியாக அனுமதிக்கப்பட்டு சிகிச்சை பெற வேண்டியவர்களை அடையாளம் கண்டறிந்து அவர்களுக்கு உதவி செய்வதோடு இவ்வாறு அடையாளம் காணப்பட்டவர்கள் சரியான காலத்தில் மருத்துவமனைக்குச் சென்று சேர்வதும் உறுதி செய்யப்படும்.
அகமதாபாத் மாநகராட்சி நகரம் முழுமைக்கும் 120 தன்வந்திரி ரதங்களை இயக்கி வருகிறது. இந்த தன்வந்திரி வேன்கள் இதுவரை 4.27 லட்சம் ஓபிடி பரிசோதனைகளை வெற்றிகரமாக மேற்கொண்டுள்ளன. காய்ச்சல் இருந்த 20,143 நோயாளிகளுக்கும் இருமல், சளி மற்றும் மூக்கடைப்பால் பாதிக்கப்பட்டு இருந்த 74,048 நோயாளிகளுக்கும் வெற்றிகரமாக சிகிச்சை அளிக்கப்பட்டுள்ளது. தீவிர சுவாச மண்டலத் தொற்றுநோய் உள்ள 462 நோயாளிகள் மருத்துவமனையில் சிகிச்சை பெறுவதற்காக நகர சுகாதார மையங்களுக்கும், மருத்துவமனைகளுக்கும் பரிந்துரைக்கப்பட்டுள்ளனர். இந்த தன்வந்திரி ரதங்களின் பயன்பாடானது கோவிட்-19 நிர்வாகத்துக்கும் குறிப்பிடத்தக்க அளவில் உதவியுள்ளது. சரியான நேரத்தில் அறிகுறிகள் வெளிப்படாது இருந்த நோயாளிகளைக் கண்டறியவும் இவை உதவி உள்ளன.
பருவமழை காலம் விரைவில் நெருங்கிக் கொண்டு இருப்பதாலும், கொசுவால் பரவும் நோய்கள் அதிகரிப்பதற்கான வாய்ப்புகள் இருப்பதாலும் 15 ஜுன் 2020 முதல் மலேரியா மற்றும் டெங்கு பரிசோதனைகளும் இந்த மொபைல் மருத்துவ வேன்களில் இணைக்கப்பட்டு அதன் சுகாதாரச் சேவைகள் விரிவாக்கப்பட்டு உள்ளன.
உள்துறை அமைச்சகம்
நிறுவனங்களில் பணிபுரியும் ஊழியருக்கு கோவிட்-19 தொற்று இருந்தால், நிறுவன தலைவர்கள் மீதான சட்ட நடைமுறைகள் : தொழில்துறை சங்கங்கள் எழுப்பியுள்ள அச்சங்களுக்கு மத்திய உள்துறை அமைச்சகம் விளக்கம்.
மத்திய உள்துறை அமைச்சகம் கோவிட்-19 தொற்றுக்கு எதிரான போராட்டத்தில், அதிக பாதிப்புகள் இல்லாத மற்றும் கட்டுப்படுத்தப்படாத பகுதிகளில் சில விதிவிலக்குகளை அளித்து ஏப்ரல் 15ம் தேதி அன்று உத்தரவு ஒன்றை வெளியிட்டிருந்தது. இந்த விதிவிலக்குகள் இணையதளத்தில்  வெளியிடப்பட்டிருந்தது.
ஆனால், இந்த விதிகள் தொடர்பாக சில தவறான புரிதல்களால் அச்சம் ஏற்பட்டு, அதுபற்றி ஊடகங்களில், உற்பத்திகளை மேற்கொண்டுள்ள சில நிறுவனங்கள் கேள்வி எழுப்பி இருந்தன. அவற்றில் சில கீழே கொடுக்கப்பட்டுள்ளன :
ஒருவேளை ஆலையில் தொழிலாளி ஒருவருக்கு கோவிட்-19 தொற்று இருப்பது கண்டறியப்பட்டால், சம்பந்தப்பட்ட நிறுவனத்தின் மீது சட்ட நடவடிக்கை மற்றும் அதன் தலைமை நிர்வாக அலுவலருக்கு சிறை தண்டனை அளிக்கப்படும்.
இதுபோன்ற சூழ்நிலையில் சம்பந்தப்பட்ட நிறுவனம் 3 மாதத்துக்கு பூட்டி வைக்கப்படும்.
தேவையான முன்னெச்சரிக்கை நடவடிக்கைகள் எடுக்கப்பட்டிருக்கா விட்டால், 2 நாட்களுக்கு நிறுவனம் மூடப்படும். தேவையான முன்னெச்சரிக்கை நடவடிக்கை எடுக்கப்பட்ட பின்னரே நிறுவனம் திறக்க அனுமதி அளிக்கப்படும்.
இந்த அச்சங்களுக்கு உள்துறை அமைச்சகம் அளித்துள்ள பதிலில், இதுபோன்ற எந்த விதியும் புதிய வழிகாட்டு நெறிமுறைகளில் சேர்க்கப்படவில்லை. அதனால், இதுபோன்ற தவறான புரிதல்களால் ஏற்பட்ட அச்சம் தேவையில்லை. எனவே, ஏப்ரல் 15ம் தேதிக்கு முன்பு அனுமதி பெற்று கட்டுப்படுத்தப்படாத பகுதிகளில் இயங்கும் தொழிற்சாலைகள், புதிதாக நிர்வாகத்திடம் இருந்து எந்த புதிய அனுமதியையும் பெறத் தேவையில்லை. மேலும், சமூக இடைவெளி குறித்த வழிமுறைகளை பின்பற்றி செயல்பட்டால் போதும். ஊரடங்கு காலத்தில் செயல்பட அனுமதிக்கப்பட்ட தொழிற்சாலைகள் புதிதாக உரிமம் அல்லது அனுமதி ஆகியவை தேவையில்லை என்பது உறுதிப்படுத்தப்படுகிறது.
(Visitor Counter : 174
சிறப்பு சேவைகள் மற்றும் கட்டுரைகள்
ஐந்து தொழில் சார்ந்த நிர்வாக கல்வி பயிற்சி முகாமில் பங்கேற்க விண்ணப்பிக்குமாறு தொழில்முறை ஊழியர்களுக்கு சென்னை ஐஐடி அழைப்பு
ஐந்து தொழில் சார்ந்த நிர்வாகக் கல்விப் பயிற்சி முகாமில், பங்கேற்க விண்ணப்பிக்குமாறு தொழில்முறை ஊழியர்களுக்கு சென்னை ஐஐடி அழைப்பு விடுத்துள்ளது. இந்திய தொழில்நுட்ப நிறுவனமான சென்னை ஐஐடி, நவீன தொழில்நுட்பம் சார்ந்த பயிற்சிகளை டிஜிட்டல் கல்வியாக வழங்கி வருகிறது. இதன் ஒரு பகுதியாக தொழில்முறை ஊழியர்களுக்கான நிர்வாகக் கல்விப் பயிற்சி முகாமை நடத்தவுள்ளது.
மின் வாகனப் பொறியியல், குவாண்டம் கம்ப்யூட்டிங், சேர்க்கை உற்பத்தி தொழில்நுட்பம், கட்டுமான தொழில்நுட்பம் மற்றும் மேலாண்மை உள்ளிட்டத் துறைகளில் இந்த பயிற்சி வழங்கப்படுகிறது.
இதுபோன்ற பயிற்சிகளை ஒன்று அல்லது இரண்டு வாரங்களில் நேரில் வழங்குவதையே ஐஐடி பாரம்பரியமாகக் கொண்டிருந்தது. ஆனால், நாட்டின் பல்வேறு பகுதிகளிலும் உள்ளவர்களை இந்த பயிற்சித்திட்டத்தின் கீழ் கொண்டுவரும் விதமாக தற்போது ஆன்லைன் வாயிலாக பயிற்சி அளிக்க முன்வந்துள்ளது. ஏற்கனவே என்பிடிஇஎல் மற்றும் ஐஐடிஎம் பிஎஸ் பயிற்சிகள் முதற்கட்டமாக ஆன்லைனில் வெற்றிகரமாக வழங்கப்பட்டுள்ளன. இந்த வெற்றியைத் தொடர்ந்து தொழில்முறை நிபுணர்களுக்கு அவர்களது திறனை மேம்படுத்திக் கொள்வதற்கான வாய்ப்பை வழங்கும் வகையில் இந்த தொழில்நுட்ப பயிற்சியை அளிக்க ஐஐடி முன்வந்துள்ளது.
இதில் வாரந்தோறும் நேரலை கலந்துரையாடல், பேராசிரியர்களின் தனிக்கவனம், ஐஐடி சென்னை வளாகத்தை நேரில் பார்வையிட்டு அங்குள்ள பல்வேறு தொழில்நுட்ப வசதிகளை பயன்படுத்தி தெரிந்துகொள்ளுதல் உள்ளிட்ட பல்வேறு அம்சங்கள் இடம்பெறும்.
எரிபொருள் வாகனங்களிலிருந்து மின்சார வாகனத்திற்கு மாறும் வாகன தொழில்துறைக்கு கவனம் செலுத்தப்படுகிறது. ஏனெனில் இந்தத் துறையில் மாபெரும் வேலைவாய்ப்புகள் இருப்பதால், திறமை வாய்ந்தவர்களுக்கு வாய்ப்பு உருவாக்கப்படும் என்பதால் இது சார்ந்த பயிற்சிகளுக்கு முக்கியத்துவம் அளிக்கப்படுகிறது.
மின்சார வாகன பொறியியல் துறை பயிற்சியில், மின்சார வாகனங்களில் தொழில்நுட்பம் சார்ந்த அடிப்படைத் தத்துவங்கள் முக்கிய அம்சமாக இடம்பெறும். ஏற்கனவே, முதலாவது கூட்டுப் பயிற்சி முகாம் நிறைவடைந்து, கடந்த ஏப்ரல் 29ம் தேதி பயிற்சி நிறைவு சான்றிதழ் வழங்கப்பட்டுள்ளது. தற்போது இரண்டாவது கூட்டுப் பயிற்சி முகாம் நடத்தப்பட்டு வருகிறது. இதைத்தொடர்ந்து 3-வது கூட்டுப் பயிற்சிக்காக விண்ணப்பங்கள் வரவேற்கப்படுகின்றன. ஆன்லைன் வாயிலாக நடத்தப்படும் இந்த பயிற்சியில் பங்குபெற்று பலன்பெற விரும்புவோர் https://code.iitm.ac.in/ExecEdu மற்றும் support-elearn@nptel.iitm.ac.in என்ற இணைய தள முகவரியை பார்வையிடலாம். ஐந்து சான்றிதழ் பயிற்சி முகாம் ஜூலை 1ம் தேதி தொடங்குகிறது. இதற்கு விண்ணப்பிக்க விரும்புவோர் தங்களது விண்ணப்பங்களை சமர்ப்பிக்க ஜூன் 20ம் தேதி கடைசி தேதியாகும்.
குடியரசுத் துணைத் தலைவர் செயலகம்
“சுயசார்பு இந்தியா” முழக்கத்திற்கு தொழில்துறை வல்லுநர்களின் பங்கு முக்கியம்: துணை ஜனாதிபதி
“சுயசார்பு இந்தியா” முழக்கத்திற்கு தொழில்துறை வல்லுநர்களின் பங்கு முக்கியம் என்று துணை ஜனாதிபதி திரு ஜெகதீப் தன்கர் கூறியுள்ளார். இந்திய நிறுவனங்களின் தகுதி மற்றும் திறமை மீது அதிக நம்பிக்கை வைத்துள்ளதாக கூறிய திரு தன்கர், இன்றைய தொழில் முனைவோர் தலைமுறையினரால் புதிய நிறுவனங்கள், புதிய வேலைவாய்ப்புகள், புதிய ஏற்றுமதிகள் மற்றும் வளர்ச்சித் தொடர்பான பிரச்சனைகளுக்கு புதிய தீர்வுகள் போன்றவைகள் ஏற்படும் என்றார்.
அனைத்து இந்திய மேலாண்மை கூட்டமைப்பின் 49ஆவது தேசிய மேலாண்மை மாநாட்டை புதுதில்லியில் தொடங்கிவைத்த துணை ஜனாதிபதி, விவசாயத்துறையிலும் வளமான முன்னேற்றத்திற்கு தேவையான நடவடிக்கைகளை மேற்கொள்வது அவசியமானதாகும் என்றார்.
இந்திய நிறுவனங்களையும், அதில் பணியாற்றுபவர்களையும் உலகத் தரம் வாய்ந்ததாக உருவாக்கும் மத்திய அரசின் பல்வேறு நடவடிக்கைகளை மேற்கோள்காட்டிய துணை ஜனாதிபதி, மனிதசக்தியின் தகுதி, திறனை மேம்படுத்துவதற்கு தொழில்துறை நிறுவனங்கள் பொறுப்பேற்று நடவடிக்கைகளை மேற்கொள்ள வேண்டும் என்றார்.
“டிஜிட்டல் தொழில் முனைவோர்கள் சிறிய நகரங்கள் மற்றும் ஊரக பகுதிகளில்கூட, தங்களின் பங்களிப்பை வழங்கி வருகின்றனர். இந்திய மனித வளமானது, உலக அளவில் அங்கீகாரம் பெற்று வருகிறது. இந்த மனித வளத்தின் தகுதி, திறமைகளை மேலும் கூர்த்தீட்டி, உலக அரங்கில் இந்தியாவை முன்னுக்கு கொண்டு வருவது அவசியமாகிறது. இந்த பத்தாண்டு கால முடிவில், பொருளாதாரத்தில் சிறந்து விளங்கும் மூன்று முக்கிய நாடுகளில் இந்தியாவும் ஒன்றாக உருவாகி வருகிறது என்றார். கடந்த சில ஆண்டுகளாக மத்திய அரசின் பல்வேறு சீர்திருத்த நடவடிக்கைகள் மூலம் தொழில் தொடங்குவது தொடர்பான பிரச்சனைகளை தீர்த்து வருகிறது என்றார்.
வெளிப்படைத்தன்மையும், நம்பகத்தன்மையும் மத்திய அரசின் நிர்வாக அமைப்பின் அங்கங்களாக இருப்பதால் தான், ஜனநாயகமும், பொருளாதாரமும் சிறந்து விளங்குகின்றன என்றார்.
மேலும் விவரங்களுக்கு இந்த ஆங்கில செய்திக் குறிப்பைக்காணவும்: https://pib.gov.in/PressReleasePage.aspx?PRID=1860848
பிரதமர் அலுவலகம்
பிரான்ஸ் முன்னாள் அதிபர் திரு. நிகோலஸ் சர்கோசி பிரதமருடன் சந்திப்பு
பிரான்ஸ் நாட்டின் முன்னாள் அதிபர் திரு. நிகோலஸ் சர்கோசி, புது தில்லியில் இன்று பிரதமர் திரு. நரேந்திர மோடியை சந்தித்தார்.
பண மதிப்பிழப்பு நடவடிக்கையின் வெற்றிக்காகவும், பல்வேறு மாநிலங்களின் சட்டமன்றங்களுக்கு சமீபத்தில் நடைபெற்ற தேர்தலில் அவர் கட்சி அடைந்த வெற்றிக்கும் பிரதமர் மோடியை திரு. சர்கோசி பாராட்டினார்.
பிரான்ஸ் முன்னாள் அதிபர் சர்கோசியின் சமீபத்திய புத்தகமான “டோட் பவுர் ல பிரான்ஸ்“ வெற்றிகரமாக பதிப்பிக்கப்பட்டதற்கு அவருக்கு பிரதமர் திரு. மோடி வாழ்த்து தெரிவித்தார்.
இரு நாடுகளுக்கும் பரஸ்பரம் நலன் பயக்கும் பிராந்திய மற்றும் உலகளாவிய விவகாரங்கள் குறித்தும் இரு நாடுகளின் தலைவர்களும் விவாதித்தனர்.
(Visitor Counter : 8
ஆயுஷ்
கொரோனா வைரஸ் தாக்குதல் சூழலில் ஆயுஷ் வகைப்பட்ட தலையீடுகள் குறித்த பல்வகை ஆய்வுகள் முறைப்படி வெளியிடப்படவுள்ளன
கொரோனா வைரஸ் தாக்குதல் சூழலில் ஆயுஷ் வகைப்பட்ட தலையீடுகள் குறித்த பல்வகை ஆய்வுகளை ஆயுஷ் துறைக்கான அமைச்சர் திரு. ஸ்ரீபாத் யெஸ்ஸோ நாயக் மற்றும் சுகாதாரத் துறை அமைச்சர் திரு. ஹர்ஷ் வர்தன் ஆகிய இருவரும் இணைந்து மே 7 அன்று புதுடெல்லியில் வெளியிடவுள்ளனர்.
கொரோனா வைரஸ் தாக்குதலின் விளைவாக நாட்டில் உருவாகியுள்ள தொற்றுப் பிரச்சனையை எதிர்கொள்ளும் வகையில் ஆயுஷ் சிகிச்சை முறைகளில்  மருத்துவ ஆய்வுகளின் மூலம் ஆயுஷ் அமைச்சகம் முன்முயற்சிகளை மேற்கொண்டிருந்தது. இத்தொற்றினால் பெரிதும் பாதிக்கப் படக்கூடியோர் இடையே ஆயுஷ் மருத்துவ வகைப்பட்ட மருத்துவரீதியான தலையீடுகள், ஆயுஷ் வகைப்பட்ட அறிவுறுத்தல்கள், கொரோனா வைரஸ் தாக்குதலை தடுப்பதற்கான ஆயுஷ் வகைப்பட்ட நடவடிக்கைகள் ஆகியவற்றின் தாக்கங்கள் குறித்தும் ஆயுஷ் அமைச்சகம் ஆய்வுகளை மேற்கொண்டு வந்தது.
இந்த முன்முயற்சிக்கான நடைமுறை தந்திரங்களை உருவாக்கவும் வளர்த்தெடுக்கவுமென பல்கலைக்கழக மானியக் குழுவின் உதவித் தலைவர் டாக்டர் பூஷண் பட்வர்த்தன் தலைமையில் நிபுணர்களைக் கொண்ட பல்வேறு மருத்துவ முறைகளை உள்ளடக்கிய ஆயுஷ் ஆராய்ச்சி மற்றும் மேம்பாட்டிற்கான செயல்பாட்டுக் குழு ஒன்றை ஆயுஷ் அமைச்சகம் உருவாக்கியிருந்தது.
கீழ்க்கண்ட ஆய்வுகள் முறைப்படி மே 7ம் தேதி அன்று வெளியிடப்படவுள்ளன:
(- கொரோனா வைரஸ் தாக்குதலுக்கான தரமான சிகிச்சைக்கு முன் தடுப்பு வகையிலும் கூடுதல் வலு ஏற்படுத்தும் வகையிலும் ஆயுர்வேத முறையில் தலையீடுகளை மேற்கொள்வது குறித்த மருத்துவ ரீதியான ஆராய்ச்சி முடிவுகள்;
- ஆயுஷ் வகைப்பட்ட அடிப்படையிலான முன் தடுப்பு தலையீடுகளின் தாக்கம் குறித்து மக்கள் தொகை அடிப்படையில் தலையீடுகள் குறித்த ஆய்வுகள்;
- கொரோனா வைரஸ் தாக்குதல் தடுப்பு நடவடிக்கைகளில் ஆயுஷ் அறிவுறுத்தல்களை ஏற்றுக் கொள்ளுதல், பயன்படுத்தல் ஆகியவற்றின் தாக்கம் குறித்து ஆயுஷ் சஞ்சீவினி செயலியின் அடிப்படையிலான மதிப்பீடு.